stanford-oval/wikipedia huggingface dataset:
Savusukellus
Historia

1800-luvun alussa kehitettiin ensimmäiset happilaitteet, joiden avulla palomiehet pystyivät tunkeutumaan savun sekaan pelastaakseen ihmisiä tai omaisuutta tai sammuttamaan vaikeissa tiloissa olevia palopesäkkeitä. Menetelmät ja laitteet kehittyivät nopeasti, ja savusukeltamisesta tulikin nopeasti palokuntien ensisijainen apukeino.
Toisen maailmansodan aikoihin paineilma syrjäytti hankalan ja pitkän päälle terveydelle vaarallisen puhtaan hapen, ja kehitys pääsi todelliseen vauhtiin. Tosin hapenkierrätin on palannut pitkän tauon jälkeen palvelukseen: sitä käytetään pitkiä käyttöaikoja vaativissa sammutusoperaatioissa, kuten tunneli- ja kellaripaloissa.
Välineet

Savusukelluksen suojavarusteet painavat noin 20 kiloa. Savusukeltajat käyttävät yhteydenpitoon normaalia palokuntien käsiradiopuhelinta, sekä myös savusukellus kasvo-osan tai palokypärään integroituja laitteita. Savusukellus tehdään aina paineistetun sammutusletkun kanssa. Savusukelluksen olennaisin ero vesisukellukseen nähden on se, että siinä käytetään poikkeuksetta kokokasvo-osaa, ja nykyään miltei yksinomaan niin sanottua turvapainetta eli kasvo-osassa on ympäristöä suurempi ilmanpaine, mikä estää myrkyllisten kaasujen tunkeutumisen hengitysilmapiiriin.
Nykyisin savusukellus paineilmalaitteiden avulla on olennaisessa osassa pelastusyksiköiden kokoonpanossa. Täysivahvuiseen (1+5) pelastusyksikköön kuuluu yksikönjohtaja, konemies ja kaksi sammutusparia, joista toinen toimii ensimmäisen sammutusparin suojaparina. Savusukelluksen minimivahvuus on neljä henkilöä.
Harjoittelu

Savusukeltajalta vaaditaan hyvää ruumiillista kuntoa, ja heille järjestetäänkin vuosittain kokeita tässä suhteessa. Savusukellusta harjoitellaan palokunnissa säännöllisesti erilaisissa savutalo- tai kuumakonttiharjoituksissa.
Upinniemen varuskunnassa on erityinen laivapalosimulaattori, jossa harjoitellaan erityisesti laivapalojen sammuttamista ja ahtaissa sekä vaarallisissa tiloissa savusukeltamista. Myös Pelastusopistolla on erilaisia simulaattoreita tehdaspalosta ahtaaseen kellariin.
Savusukellus vaatii säännöllistä harjoittelua, tilanteet ovat myös hyvin ennalta arvaamattomia ja odottamattomia. Ikinä ei tiedä millainen savusukelluksen kohde on sisältä. Harjoittelun avulla savusukelluksesta tulee turvallisempaa.
Savusukelluksen vaarat ja riskit

Monet savusukeltajat ovat saaneet surmansa työssään, koska he yleensä tunkeutuvat syvimmälle palavaan kohteeseen. Helsingin Pelastuslaitoksen museossa on muistomerkkinä pahasti palanut kaksipulloinen paineilmalaite, joka on ainoa jäljelle jäänyt osa savusukeltajasta, jonka päälle sortui palava välikatto 1960-luvulla suuressa kerrostalopalossa.
Vaaroja savusukelluksessa ovat esimerkiksi suuri kuumuus, pistoliekit, humahdukset, huono näkyvyys, kohteessa olevat putoavat esineet, romahtavat kattorakenteet, sortuva lattia tai muut pudotukset, paineilmalaitteen ongelmat, maskin rikkoutuminen tai irtoaminen kohteessa ja jumiin jääminen. Tulipalotilanteissa on myös paljon ulkoisia vaaroja joita varten suojaudutaan paineilmalaitteiden lisäksi muilla suojavarusteilla sekä vaihtamalla ja puhdistamalla varusteita säännöllisesti.
Aiheesta muualla

Kainuun pelastuslaitos, Savusukellus[vanhentunut linkki]
Pelastussukellusohje (pdf)[vanhentunut linkki] Sisäasiainministeriö
Helsingin Pelastuslaitoksen museossa oleva välikatonsortumassa kadonneen savusukeltajan laite
Shirley Jackson -palkinto

| Shirley Jackson -palkinto |
| --- | --- |
Ensimmäinen palkinto:  2008
Virallinen internet-sivu
Shirley Jackson -palkinto on kirjailija Shirley Jacksonin mukaan nimetty kirjallisuuspalkinto. Palkinto on perustettu vuonna 2008 kunnianosoituksena "psykologiselle jännitykselle, kauhulle ja synkälle fantasialle".
Palkinnon saajat valitsee ammattikirjailijoiden, toimittajien ja kriitikoiden sekä akateemikoiden raati.
Shirley Jackson -palkinto jaetaan seuraavissa luokissa:
Romaani (novel, vähintään 40 000 sanaa)
Pienoisromaani (novella, vähintään 17 500 mutta alle 40 000 sanaa)
Pitkä novelli (novelette, vähintään 7 500, mutta alle 17 500 sanaa)
Novelli (short story, alle 7 500 sanaa)
Kokoelma (collection, vähintään 40 000 sanaa sisältäen ainakin kolme tarinaa)
Antologia (anthology, vähintään 40 000 sanaa sisältäen ainakin kolme tarinaa kolmelta tai useammalta eri kirjailijalta)
Aiheesta muualla

Palkinnon viralliset kotisivut (englanniksi)
Shakey Graves

| Shakey Graves |
| --- | --- |

Henkilötiedot
Koko nimi:  Alejandro Rose-Garcia
Syntynyt: 4. kesäkuuta 1987 (ikä 37) Austin, Yhdysvallat
Ammatti:  laulaja-lauluntekijä, näyttelijä
Muusikko
Tyylilajit:  americana, folk, bluegrass
Soittimet:  kitara
Levy-yhtiöt:  Dualtone Records
Palkinnot
 Emerging Artist of the Year 2015 (Americana Music Association) 
Aiheesta muualla
Kotisivut
  [ Muokkaa Wikidatassa ] [ ohje ]  
Alejandro Rose-Garcia, artistinimeltään Shakey Graves, (s. 4. kesäkuuta 1987 Austin, Yhdysvallat) on yhdysvaltalainen muusikko ja näyttelijä.
Rose-Garcian tausta on taiteilijaperheessä: äiti oli näyttelijä ja ohjaaja ja isä teatterinjohtaja. Hän alkoi kehittää musiikkityyliään vuonna 2007 ja otti käyttöön taiteilijanimen. Hän sai vaikutteita ”hobo folk”- musiikkiinsa Bob Log III:n ja Scott Biramin esiintymisistä. Hän esiintyy enimmäkseen yhden miehen yhtyeenä.
Omakustannealbumi Roll the Bones ilmestyi 2010. Vuonna 2013 hän teki ensimmäisen laajennetun kiertueen He’s My Brother She’s My Sister -yhtyeen kanssa. Albumilla And the War Came (2014) on mukana taustamuusikkoja ja laulaja Esmé Patterson.
Rose-Garcia on näytellyt elokuvissa Spy Kids 3 – Peli on pelattu (2003), Sin City: A Dame to Kill For (2004), Midnight Bayou (2009) ja televisiosarjassa Unelmien kentät (2007).
Diskografia > Albumit

Roll the Bones (2010)
And the War Came (2014)
Can't Wake Up (2018)
Diskografia > EP:t

Donor Blues EP (2012)
Nobody's Fool (2015)
Shakey Graves And The Horse He Rode In On (Nobody's Fool & The Donor Blues EP) (kokoelma, 2017)
Above/Below EP (2019)
Filmografia

Spy Kids 3 – Peli on pelattu (2003)
Sin City: A Dame to Kill For (2004)
Midnight Bayou (2009)
Unelmien kentät (2007)
Aiheesta muualla

Kuvia tai muita tiedostoja aiheesta Shakey Graves Wikimedia Commonsissa
Saliva

| Saliva |
| --- | --- |

Tiedot
Toiminnassa:  1996–
Tyylilaji:  Hard rock, post-grunge, alternative metal, nu metal, rap metal, alternative rock
Kotipaikka:   Memphis, Tennessee, Yhdysvallat
Laulukieli:  englanti
Jäsenet:  Bobby Amaru   Wayne Swinny   Dave Novotny   Paul Crosby  
Entiset jäsenet:  Josey Scott   Chris D'ABaldo   Todd Poole   Jonathan Montoya  
Levy-yhtiö:  Rum Bum Records, 2012–   Island Records, 2001-2012)  
Aiheesta muualla
Kotisivut
Infobox OKNimi-testi OK: 
Saliva on Yhdysvalloissa perustettu rock/hard rock -yhtye, joka sai alkunsa syyskuussa vuonna 1996, Memphisissä Tennesseessä. Yhtye sekoittaa musiikissaan genrejä, kuten alternative rock, nu-metal ja hard rock. Yhtye on julkaissut 9 studioalbumia.
Jäsenet

| 0 | 1 | 2 |
| --- | --- | --- |
|  Nykyiset jäsenet Bobby Amaru - laulu, kitara  (2012-)   Wayne Swinny - soolokitara  (1996-)   Dave Novotny - basso  (1996-)   Paul Crosby - rummut, lyömäsoittimet  (2001-)   |  Entiset jäsenet Josey Scott - laulu  (1996-2011)   Chris D'Abaldo - kitara  (1996-2005)   Todd Poole - rummut, lyömäsoittimet, taustalaulu  (1996-2001)   Jonathan Montoya - kitara  (2007-2010)   |  Kiertuemuusikot Chris Hahn - kitara  (2005-2006)   Jake Stutevoss - kitara  (2006-2007)   Zach Myers - basso  (2004, 2005)   Eric Bice - rummut, lyömäsoittimet  (2009, 2012)   |
Diskografia > Studioalbumit

Saliva (1997)
Every Six Seconds (2001)
Back into Your System (2002)
Survival of the Sickest (2004)
Blood Stained Love Story (2007)
Cinco Diablo (2008)
Under Your Skin (2011)
In It to Win It (2013)
Rise Up (2014)
Love, Lies & Therapy (2016)
10 Lives (2018)
Revelation (2023)
Diskografia > Kokoelmat

Moving Forward in Reverse: Greatest Hits (2010)
Diskografia > EP:t

Rest in Pieces (2003)
Ladies and Gentlemen Hit Pack (2007)
Aiheesta muualla

Viralliset sivut
/ Saliva Facebookissa
Siem de Jong

Siem de Jong
Siem de Jong (s. 28. tammikuuta 1989 Aigle, Sveitsi) on alankomaalainen jalkapalloilija, joka edustaa Ajaxia. Myös hänen pikkuveljensä Luuk de Jong on jalkapalloilija.
De Jong on edustanut suurimman osan uraansa Ajaxia. Kotimaansa seurojen lisäksi hän on pelannut englantilaisseura Newcastle Unitedissa ja lainalla australialaisessa Sydney FC:ssä.
De Jong on pelannut useissa Alankomaiden juniorimaajoukkueissa. Alankomaiden A-maajoukkueessa hän on pelannut kuusi ottelua ja tehnyt kaksi maalia vuosina 2010–2013. Maalinsa hän teki ystävyysottelussa Indonesiaa vastaan kesäkuussa 2013.
Shimon Mizrahi

Shimon Mizrahi.
Shimon Mizrahi (s. 1939) on israelilainen koripallovaikuttaja ja Maccabi Tel Avivin presidentti. Vuonna 2007 yhdysvaltalainen Time-lehti valitsi hänet maailman kuudenneksitoista parhaaksi seuramanageriksi. Mizrahi on toiminut seuran presidenttinä vuodesta 1969 lähtien ja tuonut sille useita Euroopan mestaruuksia.
Samarran suuri moskeija

Samarran suuren moskeijan minareetti
Samarran suuri moskeija on islamilainen moskeija, joka sijaitsee Irakin Samarrassa. Moskeija oli rakentamisaikanaan 800-luvulla maailman suurin. Sen rakennuttamisen aloitti abbasidikalifi Al-Mutawakkil, joka hallitsi Samarrassa 847–861.
Moskeijan spiraaliminareetti on 52 metriä korkea ja 33 leveä. Moskeijassa on 17 laivaa ja sen seinillä on tummansinisestä lasista tehtyjä mosaiikkeja.
Aiheesta muualla

Wikimedia Commonsissa on kuvia tai muita tiedostoja aiheesta .
The Great Mosque, Samarra, Iraq
Kuva ja tietoa (Arkistoitu – Internet Archive)
Kuvia, tietoa ja pohjapiirros
Sijaishallitus

Sijaishallitus eli väliaikainen hallitus (joskus myös valtionhoitajakunta) on säännöllisen hallituksen asemasta toimiva hallitus. Erityisesti nimitystä käytetään monarkiassa ylintä hallitusvaltaa käyttävästä toimielimestä silloin, kun perustuslain mukaista valtionpäämiestä ei väliaikaisesti ole tai hän on estynyt ulkomaanmatkan tai sairauden vuoksi. Sijaishallitusta voi johtaa perustuslain tai parlamentin määräämä sijaishallitsija. Tällaisena hallituksena voi toimia myös istuva valtioneuvosto. Joskus sijaishallitukseksi on nimitetty siirtomaassa toimivaa hallitusvallan edustustoa. Sijaishallitsijaa eli hallituksen hoitajaa nimitetään myös regentiksi.
Esimerkkejä

Karjalan väliaikainen hallitus vuonna 1920
Venäjän väliaikainen hallitus vuonna 1917
Sjöman

Sjöman on seuraavien tunnettujen henkilöiden sukunimi:
Anders Johan Sjöman (1756–1834), suomalainen everstiluutnantti, Gesterbyn kartanon omistaja
Frank Sjöman, suomalais-ruotsalainen urheilutoimittaja ja -selostaja
Hjalmar Sjöman (1857–1934), suomalainen valokuvaaja
Kaisa Säivä, kirjailijanimi Kaisa Meri (sukunimi vuoteen 1936 Sjöman) (1898–1977), suomalainen kauppias ja kirjailija
Kent Sjöman (s. 1948), suomenruotsalainen näyttelijä
Merja Sjöman (s. 1955), suomalainen jalkapalloilija
Nikolai Sjöman (1847–1912), suomalainen kenraaliluutnantti, luotsi- ja majakkalaitoksen pääjohtaja
Ossi Sjöman (1929–1993), kommunisti, järjestövaikuttaja ja Työväen Urheiluliiton pääsihteeri
Rosalie Sjöman (1833–1919), ruotsalainen valokuvaaja
Tony Sjöman (s. 1975), ruotsinsuomalainen graffititaiteilija
Ulla-Christina Sjöman (1926–2019), suomalainen karismaattisen liikkeen saarnaaja ja kristillinen kirjailija
Veikko Merenmies, alk. Sjöman vuoteen 1935 (1907–1941), suomalainen pituushyppääjä ja kolmiloikkaaja
Vilgot Sjöman (1924–2006), ruotsalainen kirjailija ja elokuvaohjaaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Samarína

| Samarína Σαμαρίνα |
| --- | --- |
 Samarínan kylä ja Smólikas-vuorta.
 Kunnallisyksikön sijainti
 Samarína
 Koordinaatit: 40°6′20″N, 21°1′6″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Länsi-Makedonia
Alueyksikkö:  Grevená
Kunta:  Grevená
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  150111
Korkeus:  1 650 m
Väkiluku (2011):  378
Aikavyöhyke:  UTC+2
 – Kesäaika:  UTC+3
Postinumero:  511 00
Suuntanumero(t):  24620
Infobox OKVirheellinen NIMI-arvo: 
Samarína (kreik. Σαμαρίνα) on Kreikan kylä sekä samanniminen Grevenán kunnan kunnallisyksikkö (Δημοτική Ενότητα Σαμαρίνας, Dimotikí Enótita Samarínas) ja entinen itsenäinen kunta. Se sijaitsee Grevenán alueyksikössä Länsi-Makedonian alueella. Kylän ja kunnallisyksikön väkiluku on 378 (vuonna 2011).
Samarínan kylä sijaitsee Píndos-vuoristossa Smólikas-vuoren itärinteessä noin 48 kilometriä länteen Grevenán kaupungista. Se on rakennettu suurimmillaan noin 1 650 metrin korkeuteen merenpinnasta laskettuna, mikä tekee siitä yhden Kreikan korkeimmalla sijaitsevista kylistä. Samarina on alun perin aromanialaisten kylä. Samarínan kunnallisyksikkö käsittää Grevenán kunnan länsiosan.
Samarína oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Grevenán kuntaan yhdessä Ágios Kosmáksen, Avdéllan, Dotsikón, Filippaíoin, Górgianin, Irakleótesin, Mesoloúrin, Perivólin, Smíxin, Theódoros Ziákaksen ja Véntzion kanssa, jolloin se muuttui uuden kunnan kunnallisyksiköksi.
Aiheesta muualla

Kuvia tai muita tiedostoja aiheesta Samarína Wikimedia Commonsissa
Shirley Clamp

Shirley Clamp
Shirley Natasja Clamp (s. 17. helmikuuta 1973 Borås) on ruotsalainen poplaulaja. Hänellä on ruotsalainen äiti, brittiläinen isä ja kaksoiskansalaisuus. Hän toimi uransa alkupuolella taustalaulajana mm. Antiquelle.
Clamp osallistui Melodifestivaleniin 2003 laululla "Mr. Memory". Hänellä oli parempi menestys Melodifestivalenilla 2004, jossa hän sijoittui Ingela "Pling" Forsmanin säveltämällä laululla "Min kärlek" finaalin toiseksi. Toukokuussa 2004 ilmestyi laulajan ensimmäinen studioalbumi, Den långsamma blomman (#3). Vuonna 2005 hän osallistui jälleen Melodifestivalen-kilpailuun ja sijoittui finaalissa neljänneksi laululla "Att älska dig".
Clampin toinen studioalbumi Lever mina drömmar (#5) julkaistiin huhtikuussa 2005. 10. toukokuuta 2006 häneltä ilmestyi coveralbumi Favoriter på svenska (#7).
Diskografia > Albumit

Den långsamma blomman - 2004
Lever mina drömmar - 2005
Favoriter på svenska - 2006
Tålamod - 2007
För den som älskar - En samling - 2009
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (Arkistoitu – Internet Archive) (ruotsiksi)
Shirley Eaton

Veistos, joka esittää kultaisella maalilla peitettyä Shirley Eatonia elokuvassa 007 ja Kultasormi
Shirley Jean Eaton (s. 12. tammikuuta 1937 Edgware, Englanti) on englantilainen näyttelijä. Hänet tunnetaan parhaiten roolistaan "Bond-tyttönä" elokuvassa 007 ja Kultasormi (1964). Tässä elokuvassa Eatonin roolihahmo Jill Masterson kuuluisasti kuolee, kun hänen ihonsa peitetään kultaisella maalilla.
Filmografia

| Vuosi | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 1956 | Meripoika pulassa | Sailor Beware | Shirley Hornett |
| 1957 | Alaston totuus | The Naked Truth | Melissa Right |
| 1958 | Veijareita asetakissa | Carry on Sergeant | Mary Sage |
| 1958 | Ilokaasua ja kauniita tyttöjä | Carry on Nurse | Dorothy Denton |
| 1961 | Ilmavoimien murheenkryyni | Nearly a Nasty Accident | Jean Briggs |
| 1961 | Voi meitä kummitus tulee! | What a Carve Up! | Linda Dickson |
| 1961 | Dentist on the Job | Dentist on the Job | Jill Venner |
| 1963 | Älä odota armoa | The Girl Hunters | Laura Knapp |
| 1964 | 007 ja Kultasormi | Goldfinger | Jill Masterson |
| 1965 | Näkymätön prikaati | The Naked Brigade | Diana Forsythe |
| 1966 | Tehtävä syvyyksissä | Around the World Under the Sea | Tri Maggie Hanford |
| 1967 | Sumuru – paholaisen tytär | The Million Eyes of Sumuru | Sumuru |
| 1967 | Skorpion kirjeet | The Scorpio Letters | Phoebe Stewart |
| 1967 | Kahdeksan karkuteillä | Eight on the Lam | Ellie Barton |
| 1968 | Fu Manchu – himon herra | The Blood of Fu Manchu | Musta Leski |
| 1969 | Die Sieben Männer der Sumuru | Die Sieben Männer der Sumuru | Sumitra |
Aiheesta muualla

Virallinen sivusto
Shirley Eaton Internet Movie Databasessa. (englanniksi)
Shirley Eaton Elonetissä.
Satellite Awards

Satellite Awards on International Press Academyn (IPA) vuosittain jakama sarja palkintoja. Alun perin Satellite Awards tunnettiin nimellä Golden Satellite Awards. Palkintoja on jaettu vuodesta 1997 lähtien.
Palkintokategoriat > Elokuvapalkinnot > Nykyiset

Paras alkuperäinen käsikirjoitus
Paras animaatio
Paras dokumentti
Paras elokuva – Draama
Paras elokuva – Musikaali tai komedia
Paras kuvaus
Paras laulu
Paras lavastus
Paras leikkaus
Paras miessivuosa (2006–)
Paras musiikki
Paras naissivuosa (2006–)
Paras näyttelijä – Draama
Paras näyttelijä – Musikaali tai komedia
Paras näyttelijäkokoonpano (tai Paras kokonaisuus) (2004–)
Paras naisnäyttelijä – Draama
Paras naisnäyttelijä – Musikaali tai komedia
Paras ohjaaja
Paras puvustus
Paras sovitettu käsikirjoitus
Paras vieraskielinen elokuva
Paras visuaalinen tehoste
Paras ääni (1999–)
Palkintokategoriat > Elokuvapalkinnot > Entiset

Paras miessivuosa – Draama (1996–2005)
Paras miessivuosa – Musikaali tai komedia (1996–2005)
Paras naissivuosa – Draama (1996–2005)
Paras naissivuosa – Musikaali tai komedia (1996–2005)
Palkintokategoriat > Televisiopalkinnot > Nykyiset

Paras miessivuosa (2001–)
Paras minisarja (1999–)
Paras naissivuosa (2001–)
Paras näyttelijä – Draamasarja
Paras näyttelijä – Musikaali- tai komediasarja
Paras näyttelijä – Minisarja tai televisioelokuva
Paras näyttelijäkokoonpano (tai Paras kokonaisuus) (2005–)
Paras naisnäyttelijä – Draamasarja
Paras naisnäyttelijä – Musikaali- tai komediasarja
Paras naisnäyttelijä – Minisarja tai televisioelokuva
Paras televisioelokuva (1999–)
Paras televisiosarja – Draama
Paras televisiosarja – Musikaali tai komedia
Palkintokategoriat > Televisiopalkinnot > Entiset

Paras minisarja tai televisioelokuva (1996–1998)
Palkintokategoriat > Uusi media

Outstanding Blu-Ray
Youth Blu-Ray
Sports/Racing Game
Outstanding Action/Adventure Game
Mobile Game
Aiheesta muualla

Virallinen sivu (englanniksi)
Shire of Cocos

| Shire of Cocos> Historia |
| --- | --- |
Perustettu:  1992
Johto
Puhemies:  Seri Wati Iku
Edustajia:  7
Vaalit
Viimeisimmät vaalit:  19. lokakuuta 2019
Kotisivut
 https://shire.cc/en/
Shire of Cocos on hallinnollinen alue, joka kattaa Kookossaaret. Hallinnollisesti se kuuluu Länsi-Australiaan. Edustajia alueen kunnallisvaltuustossa on seitsemän. Shire perustettiin vuonna 1. heinäkuuta 1992.
Edustajat valitaan kahden vuoden välein pidettävissä vaaleissa. Näissä vaaleissa valitaan aina vain puolet edustajista kerrallaan nelivuotiskaudeksi..
Sidney Sonnino

| Sidney Sonnino |
| --- | --- |

Italian pääministeri
 8. helmikuuta – 29. toukokuuta 1906  
Monarkki:  Viktor Emanuel III
Edeltäjä:  Alessandro Fortis
Seuraaja:  Giovanni Giolitti
 11. joulukuuta 1909 – 31. maaliskuuta 1910  
Monarkki:  Viktor Emanuel III
Edeltäjä:  Giovanni Giolitti
Seuraaja:  Luigi Luzzatti
Henkilötiedot
Syntynyt: 11. maaliskuuta 1847 Pisa, Toscanan suurherttuakunta
Kuollut: 24. marraskuuta 1922 (75 vuotta) Rooma, Italian kuningaskunta
Tiedot
Puolue:  historiallinen oikeisto
Sidney Sonnino (11. maaliskuuta 1847 Pisa – 24. marraskuuta 1922 Rooma) oli italialainen paroni ja poliitikko. Hän toimi Italian pääministerinä vuosina 1906 ja 1909–1910 sekä ulkoministerinä ensimmäisen maailmansodan aikana 1914–1919. Hänellä oli keskeinen rooli Italian liittymisessä sotaan ympärysvaltojen puolelle vuonna 1915 ja hän yritti huonolla menestyksellä varmistaa, että Italia saisi sodanjälkeen merkittäviä aluelaajennuksia Itävalta-Unkarin kustannuksella.
Varhaisempi ura

Sonninon isänpuoleinen suku oli alkujaan Livornosta lähtöisin olleita juutalaisia kauppiaita. Hänen isänsä, Egyptissä rikastunut pankkiiri Isak Saul Sonnino oli kääntynyt protestanttiseen kristinuskoon naituaan brittiläisen vaimon ja saanut myöhemmin paronin arvon Toscanan suurherttualta. Sonnino väitteli vuonna 1868 oikeustieteen tohtoriksi Pisan yliopistosta. Hän ryhtyi sen jälkeen diplomaattiuralle, jonka kuitenkin keskeytti vuonna 1873 ehdittyään toimia muutamia vuosia attašeana Italian eri lähetystöissä. Hän omistautui nyt joksikin aikaa sosiaalipoliittiselle ja kansantaloustieteelliselle tutkimukselle. Hän julkaisi vuonna 1877 yhdessä Leopoldo Franchettin kanssa Sisilian maataloutta ja talonpoikien oloja koskeneen tutkimuksen La Sicilia nel 1876. Seuraavana vuonna Sonnino ja Franchetti perustivat talousasioita käsitelleen viikkolehden La Rassegna Settimanale, joka muuttui myöhemmin poliittiseksi päivälehdeksi. Sonnino valittiin vuonna 1880 Italian parlamentin edustajakamariin. Hän kannatti sosiaalisten kysymysten ratkaisemista vapaamielisen konservatismin henkisellä uudistuspolitiikalla.
Poliittisen uransa alkuvaiheessa Sonnino tunnettiin nimenomaan talouskysymysten asiantuntijana. Hän toimi vuonna 1889 lyhyen aikaa rahaministeriön alivaltiosihteerinä ja joulukuussa 1893 hänet nimitettiin Francesco Crispin hallituksen valtiovarainministeriksi keskellä suurta talouskriisiä. Tehokkailla toimilla, säästöillä ja määräämällä asetuksilla uusia veroja hän onnistui pelastamaan Italian valtiontalouden vararikon partaalta. Myös pankkilainsäädäntö uudistettiin. Sonnino jätti valtiovarainministerin tehtävän jo huhtikuussa 1894, mutta jatkoi vielä rahaministerinä (Ministro del Tesoro), kunnes Crispin hallitus kaatui vuonna 1896. Seuraavina vuosina Sonnino johti parlamentissa konservatiivista oppositiota. Hän arvosteli Luigi Luzzattin uhkarohkeaa talouspolitiikkaa ja tuki pääministeri Luigi Pellouxin 1899–1900 ajamaa kyseenalaista ”yleisen turvallisuuden lakia”. Kun Pellouxin hallituksen yritykset tukahduttaa sosiaalisia levottomuuksia aiheuttivat Italiassa perustuslaillisen kriisin, Sonnino vaati luopumista parlamentarismista ja toivoi kuninkaan ottavan paljon vahvemman roolin päätöksenteossa, mihin vuoden 1848 perustuslaki periaatteessa antoi mahdollisuuden. Perustuslakikiista päättyi kuitenkin parlamentin puolustajien voittoon.
Vuonna 1901 Sonnino perusti äänitorvekseen Il Giornale d'Italia -lehden.
Sonnino toimi kahdesti pääministerinä, mutta ei saanut kummallakaan kerralla parlamentilta tukea hallitustensa politiikalle. Hänen molemmat hallituksensa olivat laajapohjaisia koalitioita. Ensimmäinen istui helmikuusta toukokuuhun 1906, ja kaatui Etelä-Italian rautateiden ostamista koskeneeseen kiistaan. Toinen hallitus istui joulukuusta 1909 maaliskuuhun 1910, ja sen kaatoi vastarintaa kohdannut esitys valtion taloudellisesta tuesta suurille varustamoille.
Aiheesta muualla

Kuvia tai muita tiedostoja aiheesta Sidney Sonnino Wikimedia Commonsissa
Sonnino nuorena.
Sielut kulkevat sateessa

| Sielut kulkevat sateessa |
| --- | --- |

Kirjailija:  Pasi Ilmari Jääskeläinen
Kansitaiteilija:  Jussi Karjalainen
Kieli:  suomi
Kustantaja:  Atena
Julkaistu:  2013
Ulkoasu:  sidottu
Sivumäärä:  550
ISBN:  978-951-796-926-0
Löydä lisää kirjojaKirjallisuuden teemasivulta
Sielut kulkevat sateessa on Pasi Ilmari Jääskeläisen vuonna 2013 ilmestynyt kolmas romaani. Kirjan julkaisi Atena.
Aiheesta muualla

Kimmo Rantanen: Jumalaa ja sieluja etsimässä (Arkistoitu – Internet Archive). Turun sanomat 17.11.2013.
Eija Komu: Sielut kulkevat sateessa (Arkistoitu – Internet Archive). Savon sanomat 22.11.2013.
Juhani Karila: Ateistin sielunhoito saa poikkeuksellisia käänteitä Pasi I. Jääskeläisen romaanissa. Helsingin sanomat 30.11.2013.
Jani Ylönen: Seesteisistä kotioloista kosmisiin sfääreihin (Arkistoitu – Internet Archive). Keskisuomalainen 27.2.2014.
Jani Saxell: Neuroteologiaa ja merten syväläisiä (Arkistoitu – Internet Archive). Parnasso.
Sielunvihollinen (yhtye)

Sielunvihollinen on suomalainen black metal -yhtye. Yhtye perustettiin vuonna 2011. Yhtye tunnetaan kantaa ottavista sanoituksistaan. Yhtyeen ideologiaa on kuvattu rasistiseksi.